Bilag A

Suspensionsaftale

Denne suspensionsaftale er indgået i henhold til Rammeaftalen om håndtering af sygeplejerskers ansættelsesforhold under COVID-19-krisen.

Mellem [arbejdsgiver] og [ansat] er der indgået aftale om, at ansættelsesforholdet midlertidigt er helt eller delvist suspenderet i perioden fra [startdato på ansættelsesforhold på sygehuset/ kommunen] til [slutdato på ansættelsesforholdet på sygehuset/kommunen].

I suspensionsperioden udbetales der ikke sædvanlig løn og pensionsbidrag.

I suspensionsperioden optjenes der sædvanlig løn- og ansættelsesanciennitet.

I suspensionsperioden står [den ansatte] ikke til rådighed for [arbejdsgiver] og vil ikke kunne pålægges arbejde/afspadsering hos arbejdsgiveren, medmindre det konkret aftales. Arbejdsgiver kan dog opsige aftalen med to dages varsel, såfremt dette er nødvendigt som følge af øget arbejdspres i klinikken, eller som følge af sygdom hos andet personale, der nødvendiggør at medarbejderen genoptager sit arbejde i klinikken. Medarbejderen kan også med to dages varsel opsige aftalen, og genindtræde i stillingen, såfremt sygehuset/kommunen opsiger medarbejderen.

Sygdom i forbindelse med deltagelse i beredskabsarbejdet er [arbejdsgiver] uvedkommende og arbejdsgiver er ikke forsikringsmæssig ansvarlig overfor den ansatte.

Arbejdsgiver kan ikke opsige den ansatte i suspensionsperioden, medmindre hele virksomheden lukker.

I suspensionsperioden kan [ansatte] deltage i Corona-beredskabsarbejdet. De almindelige regler om loyalitet og tavshedspligt overfor [arbejdsgiver], forskels- og ligebehandling er fortsat gældende.

Hvis aftalen opsiges/bortfalder, genindtræder [den ansatte] i sin normale funktion med sædvanlige løn og ansættelsesvilkår.

Aftalen bortfalder automatisk, når myndighederne erklærer Corona-situationen for overstået.

Dato, \_\_\_\_\_\_\_ 2020 Dato, \_\_\_\_\_\_ 2020

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Arbejdsgiver Medarbejder